ΚΑΝΟΝΙΣΜΟΣ (ΕΟΚ) αριθ. 3838/92 ΤΗΣ ΕΠΙΤΡΟΠΗΣ της 28ης Δεκεμβρίου 1992 που τροποποιεί τον κανονισμό (ΕΟΚ) αριθ. 643/86 που καθορίζει τις λεπτομέρειες εφαρμογής του συμπληρωματικού μηχανισμού στις συναλλαγές για τα προϊόντα του τομέα των ζωντανών φυτών και της ανθοκομίας που εισάγονται στην Πορτογαλία που αναφέρονται στο παράρτημα XXII της πράξης προσχώρησης σε ό,τι αφορά τα ενδεικτικά όρια για το έτος 1993

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 251 παράγραφος 1,

τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες εφαρμογής του συμπληρωματικού μηχανισμού στις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (2), και ιδίως το άρθρο 7 παράγραφος 1,

Εκτιμώντας:

ότι ο κανονισμός (ΕΟΚ) αριθ. 3792/85 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3296/88, καθορίζει το καθεστώς που εφαρμόζεται στις συναλλαγές των γεωργικών προϊόντων μεταξύ της Ισπανίας και της Πορτογαλίας- ότι, δυνάμει του άρθρου 5 παράγραφος 2, ο προαναφερθείς μηχανισμός εφαρμόζεται επίσης στα εν λόγω προϊόντα που προέρχονται από την Ισπανία από την 1η Ιανουαρίου 1991-

ότι ο κανονισμός (ΕΟΚ) αριθ. 574/86 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3296/88, καθόρισε τους γενικούς τρόπους εφαρμογής του συμπληρωματικού μηχανισμού στις συναλλαγές-

ότι ο κανονισμός (ΕΟΚ) αριθ. 643/86 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3635/91 (6), καθόρισε κυρίως τα ενδεικτικά ανώτατα όρια που προβλέπονται στο άρθρο 251 παράγραφος 1 της πράξης προσχώρησης για ορισμένα προϊόντα της ανθοκομίας που υπάγονται στους κωδικούς ΣΟ 0602, 0603 και 0604, για το έτος 1992-

ότι τα ανώτατα ενδεικτικά όρια, σύμφωνα με το άρθρο 251 παράγραφος 2 της πράξης προσχώρησης, πρέπει να περιέχουν μια ορισμένη προοδευτικότητα σε σχέση με τα παραδοσιακά ρεύματα συναλλαγών, ώστε να εξασφαλίσουν ένα εναρμονισμένο και σταδιακό άνοιγμα της αγοράς- ότι, για το σκοπό αυτό, θα πρέπει για το έτος 1992 να αυξηθούν τα ανώτατα ενδεικτικά όρια για τα διακοσμητικά φυτά, τα τριαντάφυλλα, τα γαρίφαλα τον Asparagus Plumosus (σπαράγγια) και τις τριανταφυλλιές-

ότι, λαμβάνοντας υπόψη την πείρα που αποκτήθηκε κατά τη διάρκεια των επτά ετών εφαρμογής του καθεστώτος αυτού, θα πρέπει, προκειμένου να εξασφαλιστεί η σταθερότητα της πορτογαλικής αγοράς, να προβλεφθεί μια εποχιακή κατανομή των ανωτάτων ορίων για ορισμένα από τα προϊόντα αυτά και να προβλεφθεί η προσαρμογή τους στις εποχιακές διακυμάνσεις της πορτογαλικής παραγωγής-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζωντανών Φυτών και Προϊόντων Ανθοκομίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 643/86 τροποποιείται ως εξής:

1. Το κείμενο του άρθρου 1 παράγραφος 1 αντικαθίσταται από το ακόλουθο κείμενο:

"1. Τα ανώτατα ενδεικτικά όρια που προβλέπονται στο άρθρο 251 παράγραφος 1 της πράξης προσχώρησης καθορίζονται στο παράρτημα για την περίοδο από 1ης Ιανουαρίου έως 31 Δεκεμβρίου 1993."

2. Το παράρτημα αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Δεκεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 55 της 1. 3. 1986, σ. 106. (2) ΕΕ αριθ. L 293 της 27. 10. 1988, σ. 7. (3) ΕΕ αριθ. L 367 της 31. 12. 1985, σ. 7. (4) ΕΕ αριθ. L 57 της 1. 3. 1986, σ. 1. (5) ΕΕ αριθ. L 60 της 1. 3. 1986, σ. 39. (6) ΕΕ αριθ. L 344 της 14. 12. 1991, σ. 47.

ΠΑΡΑΡΤΗΜΑ

Ανώτατα ενδεικτικά όρια που προβλέπονται στο άρθρο 251 της πράξης προσχώρησης που ισχύουν από 1ης Ιανουαρίου έως 31 Δεκεμβρίου 1993

Κωδικός ΣΟ Περιγραφή εμπορευμάτων Ανώτατο ενδεικτικό όριο σε τεμάχια σε τόνους Άλλα φυτά ζωντανά (στα οποία περιλαμβάνονται και οι ρίζες τους), μοσχεύματα και μπόλια. Λευκό (φύτρα) μανιταριών: Ολικό ανώτατο όριο: 0602 40 90 - Τριανταφυλλιές μπολιασμένες 1 250 000 - Φυτά εσωτερικών χώρων: - Άλλα: 0602 99 91 - Ανθοφόρα φυτά με μπουμπούκια ή άνθη, με εξαίρεση τα κακτοειδή 2 938 0602 99 99 - Άλλα Εκ του οποίου - Από 1ης Ιανουαρίου έως 30 Ιουνίου 1 250 - Από 1ης Ιουλίου έως 31 Δεκεμβρίου 1 688 Άνθη και μπουμπούκια ανθέων, κομμένα, για ανθοδέσμες ή διακοσμήσεις, νωπά, αποξεραμένα, λευκασμένα, βαμμένα, διαβρεγμένα ή αλλιώς παρασκευασμένα: Ολικό ανώτατο όριο: 0603 10 11

και

0603 10 51 Τριαντάφυλλα 1 375 000 0603 10 13

και

0603 10 53 Γαρίφαλα 13 937 500 εκ του οποίου: από 1ης Ιουνίου έως 31 Οκτωβρίου 0603 10 11 Τριαντάφυλλα 462 500 0603 10 53 Γαρίφαλα 4 650 000 Φυλλώματα, φύλλα, κλαδιά και άλλα μέρη φυτών, χωρίς άνθη ούτε μπουμπούκια ανθέων, και πρασινάδες, βρύα και λειχήνες, για ανθοδέσμες ή διακοσμήσεις, νωπά, αποξεραμένα, λευκασμένα, βαμμένα, διαβρεγμένα ή αλλιώς παρασκευασμένα: ex 0604 91 90 Σπαράγγι (Asparagus plumosus) 4,25